ओबामा की हत्या करवाना चाहता था ओसामा : रिपोर्ट  
अमेरिकी गुप्तचर अधिकारी के अनुसार बिन लादेन 2012 के राष्ट्रपति चुनाव को बाधित करने की अपनी योजना के तहत ओबामा की हत्या करना चाहता था।
अमेरिकी राष्ट्रपति बराक ओबामा संभवत: अल कायदा सरगना ओसामा बिन लादेन की हिट लिस्ट में थे। ओसामा के ऐबटाबाद स्थित ठिकाने से बड़ी मात्रा में मिली सामग्री से ऐसे संकेत मिले हैं।  इस सामग्री की सीआईए नीत इंटर एजेंसी टास्क फोर्स द्वारा की गई स्कैनिंग में कुछ फाइलों में अमेरिकी राष्ट्रपति के बारे में उल्लेख मिला है, हालांकि कहीं भी ओबामा का स्पष्ट जिक्र नहीं है।  अमेरिकी गुप्तचर अधिकारी के अनुसार बिन लादेन 2012 के राष्ट्रपति चुनाव को बाधित करने की अपनी योजना के तहत ओबामा की हत्या करना चाहता था। बिन लादेन को अमेरिकी नौसेना सील ने गत दो मई को पाकिस्तान के ऐबटाबाद में उसके ठिकाने में घुसकर मार गिराया।